Sebesség-ellenőrzések
A hétvégén a rendőrség sebesség-ellenőrzést tartott Sopronban, a Győri úton, valamint a 84. számú főút elkerülő szakaszán. Az akció során a rendőrök gyorshajtás miatt kilenc gépjármqvezetőt figyelmeztettek, ötvennégy sofőrt összesen 339 ezer forint helyszíni bírsággal sújtottak. Két autóvezetőt feljelentettek, közülük az egyik a megengedett 50 km-es tempó helyett 99 kilométeres sebességgel közlekedett.
Betörtek a Zrínyi utcában
Sopronban betörtek a Zrínyi utca egyik családi házába. Készpénz, valamint arany és ezüst ékszer volt a zsákmány, összesen mintegy egymillió forint értékben. Az ügyben ismeretlen tettes ellen lopás és rongálás miatt büntetőeljárás indult.

Sodrófával bántalmazta
Ivánban, a Kápolna utcában két szomszéd, egy férfi és egy nő, előzetes szóváltást követően összeverekedtek, és a nő a férfit sodrófával ütlegelte. A férfi nyolc napon belül gyógyuló sérülést szenvedett, ezért őt a mentők a soproni Erzsébet-kórházba szállították. Az ügyben garázdaság miatt büntetőeljárás indult.